Forsøkene på fredssamtaler stoppet opp på grunn av uenighet mellom president Chandrika Kumaratunga og statsminister Ranil Wickremesinghe, som tilhører forskjellige partier. Presidenten beskyldte statsministeren, som hadde hovedansvaret for forhandlingene, for å være for ettergivende. Det oppsto dermed en situasjon der det var uklart hvem Tamiltigrene egentlig skulle forhandle med.